
2015 metų paveldo dienos „Paveldėkime savo ateitį“ Kėdainių rajone

Europos Tarybos programą „Europos paveldo dienos“ Lietuvoje koordinuoja ir organizuoja Kultūros paveldo departamentas prie Kultūros ministerijos kartu su Lietuvos miestų bei rajonų savivaldybėmis, kultūros ir švietimo įstaigomis, kultūros paveldo objektų valdytojais, nevyriausybinėmis organizacijomis. Šių metų EPD tema „Paveldėkime savo ateitį“ buvo skirta Kėdainių rajono visuomenei, ypač moksleiviams, jaunimui ir svečiams, siekiant kuo plačiau ir giliau supažindinti kėdainiečius su valstybingumo dvasia įvairiais laikotarpiais tiek Kėdainiuose, tiek Lietuvoje, žadinant pilietiškumą ypač moksleiviams ir jaunimui.

2015 m. EPD temos „Paveldėkime savo ateitį“  renginiai Kėdainiuose prasidėjo rugsėjo 18 dieną edukacine kelione „Bakainių piliakalnio padėtis kraštovaizdyje, gynybinių elementų ir aplinkos sąsajos“ moksleiviams į Bakainių piliakalnį, prie Liaudės upės. Moksleiviai buvo supažindinti su didžiausio ir įspūdingiausio Kėdainių apylinkių piliakalnio struktūra, parodyta išskirtinė jo padėtis kraštovaizdyje ir gynybinių elementų sąsajos su aplinka. Akcentuota piliakalnio svarba kovoje su Livonijos ordino riteriais, nušviesta piliakalnio tyrinėjimo istorija nuo 1841 m.  Kelionėje dalyvavo „Aušros“ ir „Ryto“ progimnazijų ir V.Svirskio pagrindinės mokyklos moksleiviai, iš viso apie 70 dalyvių.

Archeologas A.  Juknevičius pasakoja apie                         Bakainių piliakalnio teritorijoje

piliakalnius 

             Po pietų 16 val. 2015 metų Europos paveldo dienų atidarymą Daugiakultūriame centre pradėjo rajono savivaldybės administracijos direktoriaus pavaduotojas Viačeslavas Čerenkovas. Archeologas Algirdas Juknevičius padarė pranešimą  „Piliakalniai − Nevėžio lygumos kraštovaizdžio dalys ir kovų dėl valstybingumo liudininkai“ su skaidrėmis. Buvo pristatyti Kėdainių apylinkių piliakalniai ir jų išsidėstymas kraštovaizdyje. Piliakalniai pranešime buvo akcentuojami kaip svarbios Vidurio Lietuvos ir Nevėžio lygumos kraštovaizdžio dalys, pabrėžta išskirtinė jų reikšmė valstybingumo užuomazgoje ir kovose su vokiečių ordinu dėl valstybingumo. Vadovaujantis modernios Lietuvos valstybės kūrėjo Jono Basanavičiaus žodžiais „Ant šitų kalnų, galiu drąsiai sakyti, susitvirtino mano lietuviškumas“, pabrėžta piliakalnių reikšmė lietuvių tautos kultūrinei savimonei ir istorinei gyvensenai.

Administracijos direktoriaus pavaduotojas                     Archeologas A.  Juknevičius pasakoja apie 

Viačeslavas Čerenkovas taria sveikinimo žodį                Kėdainių apylinkių piliakalnius
Dailės mokyklos direktorė Vida Burbulienė pakvietė visus į greta esančią Kėdainių dailės mokyklą, kurioje pristatė mokinių parengtą edukacinį projektą „Radvilos Kėdainiuose“.

                                                                                     Direktorė Vida Burbulienė pristato Radvilų rūmų 

                                                                                     maketą  Kėdainiuose

 Puotos stalas                                                               Sendintos odos knygos

Renginio dalyviams grįžus į Daugiakultūrį centrą, Kėdainių krašto muziejaus direktorius Rimantas Žirgulis pranešimu  „ Ar magnatai Radvilos buvo pilietiški, ar savanaudiški“ papasakojo mums, kad gana tolimoje Kėdainių krašto praeityje galime rasti pilietiškumo pavyzdžių, aktualių ir šiomis dienomis. Tad iš praeities galima paveldėti ne tik materialųjį paveldą, pastatus, folkloro elementus, tačiau ir moderniai pilietinei visuomenei aktualius bruožus, kurių mes kartais labai 
pasigendame. 

Kalba Krašto muziejaus direktorius Rimantas Žirgulis

Rugsėjo 19 d. 50 vietų autobusu vykome į Vilnių, į Nacionalinį muziejų Lietuvos Didžiosios Kunigaikštystės valdovų rūmus ir Gedimino pilies bokštą. Čia kvalifikuoti gidai mums įdomiai papasakojo apie šiuos paveldo objektus.

Kėdainiečiai Valdovų rūmuose

Kėdainiečiai Gedimino pilyje


Rugsėjo 20 dieną ekskursiją „Radvilos: gyvenimas dėl Dievo, dėl Tėvynės, dėl Giminės“ vedė gidė, kelionių vadovė Edita Mongirdaitė. Tai tradicinė ekskursija po senamiestį, aplankant senamiesčio kultūros objektus, parodant jų svarbą valstybiškumo sklaidai ir pilietiškumo ugdymui. 

Ekskursija po Kėdainių senamiestį

Visi renginiai ir  ekskursijos buvo nemokami. Renginius finansavo Kultūros paveldo departamentas prie Kultūros ministerijos ir Kėdainių rajono savivaldybės administracija.
Architektūros ir urbanistikos skyriaus vyr. specialistė Margarita Rukšienė
